CELEX: 62012TN0564
Language: fi
Date: 2012-12-26 00:00:00
Title: Asia T-564/12: Kanne 26.12.2012 — Ministry of Energy of Iran v. neuvosto

23.2.2013   
            
            
               FI
            
            
               Euroopan unionin virallinen lehti
            
            
               C 55/21
            
         Kanne 26.12.2012 — Ministry of Energy of Iran v. neuvosto
   (Asia T-564/12)
   2013/C 55/38
   Oikeudenkäyntikieli: englanti
   
      Asianosaiset
   
   
      Kantaja: Ministry of Energy of Iran (Teheran, Iran) (edustaja: barrister M. Lester)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 15.10.2012 annetun neuvoston päätöksen 2012/635/YUTP (1) ja 15.10.2012 annetun neuvoston täytäntöönpanoasetuksen (EU) N:o 945/2012 (2) siltä osin kuin nämä toimet koskevat kantajaa
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste perustuu siihen, että mikään oikeudellisista edellytyksistä kantajan merkitsemiseksi luetteloon ei täyttynyt, että neuvosto teki ilmeisen virheen katsoessaan edellytysten luetteloon merkitsemiselle täyttyvän ja siihen, että kantajan merkitseminen perustuu ilmeiseen tosiseikkoja koskevaan virheeseen.
            
         
               2)
            
            
               Toinen kanneperuste perustuu siihen, ettei neuvosto esittänyt asianmukaisia tai riittäviä perusteluja kantajan mainitsemiselle riidanalaisissa toimissa.
            
         
               3)
            
            
               Kolmas kanneperuste perustuu siihen, ettei vastaaja turvannut kantajan puolustautumisoikeuksia ja oikeutta tehokkaisiin oikeussuojakeinoihin.
            
         
               4)
            
            
               Neljäs kanneperuste perustuu siihen, että neuvoston päätöksellä mainita kantaja loukattiin oikeutuksetta ja suhteettomasti kantajan perusoikeuksia, mukaan lukien omistusoikeutta, elinkeinovapautta ja mainetta.
            
         
      (1)  Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta 15.10.2012 annettu neuvoston päätös 2012/635/YUTP (EUVL L 282, s. 58).
   
      (2)  Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 15.10.2012 annettu neuvoston täytäntöönpanoasetus (EU) N:o 945/2012 (EUVL L 282, s. 16).